# Sara Price

Sara Price (Riverside, 2 de setembre de 1992) és una pilot de motociclisme i automobilisme nord-americana que ha competit en motocròs, ral·lis, els X Games, curses de Stadium Super Trucks i Extreme E. També ha fet d'especialista en diverses pel·lícules i sèries de televisió. El 2016 li fou atorgat el premi Rising Star de l'Off-road Motorsports Hall of Fame en la categoria UTV, MX i ATV.
Al llarg de la seva carrera, Price ha guanyat 17 campionats de motocròs femení amateur i una medalla als X Games. Actualment competeix en Extreme E amb l'equip Chip Ganassi Racing.

## Trajectòria esportiva

Natural del sud de Califòrnia, Sara Price ha estat competint des dels 8 anys. El 2009 va acabar quarta al campionat AMA de motocròs en categoria femenina (WMX). El 2010 va esdevenir la primera pilot de motocròs a córrer per al Monster Energy Kawasaki Racing, un dels principals equips professionals de motocròs dels Estats Units, amb el qual va arribar a guanyar diverses medalles als X Games. Més tard va passar a competir en curses d'automòbils tot terreny.
El 2013 va guanyar el Gran Premi d'Elsinore i el 2015 el Campionat Terracross. També el 2015 va debutar al Ral·li Aicha des Gazelles, on fou primera entre els novells ("Rookies"). Price no va tornar a les curses de ral·lis fins al 2020, quan va quedar segona a la classe UTV del Sonora Rally.
El 2016, Price va debutar al campionat Stadium Super Trucks al Gran Premi de Toronto i va esdevenir així la primera dona a competir en aquest campionat. L'any següent va córrer la cursa de final de temporada al Lake Elsinore Diamond. No va tornar a aquest campionat fins al 2020, quan va córrer a l'Adelaide 500.
El 2017 va guanyar el Female Driver Search de Hoonigan i Fiat, cosa que li va permetre de córrer per a l'equip Hoonigan Racing Division. Aquell any va acabar sisena al "Climb to the Clouds" de Mount Washington amb un Fiat 124 de ral·li. A banda, aquell mateix any va debutar en competicions de camions de la classe Trophy Trucks a la Desert Classic de Laughlin, on va acabar segona. El 2019 va esdevenir la primera IronWoman de la Baja 1000 després de conduir tota la cursa en solitari i acabar segona a la mateixa classe.
L'11 de juny de 2020, Chip Ganassi Racing (CGR) va anunciar que Price correria amb l'equip la temporada inaugural de l'Extreme E el 2021. Va ser la primera pilot femenina del campionat i la primera dona en la història de l'equip CGR.

## Concurs de bellesa

El 2013, Price va competir al concurs de bellesa Miss California USA, però no va arribar a la final.

## Filmografia

| Any | Títol | Rol | Notes |
| 2009 | Semper Ride | Ella mateixa | |
| 2016 | The Grand Tour | Especialista | Un episodi |
| 2019 | Shadow Wolves | Especialista | Un episodi |
| 2019 | Jumanji: The Next Level | Especialista | |
| 2020 | NOS4A2 | Especialista | Quatre episodis |
| 2020 | Coyote | Especialista | Pre-producció |

## Referències

* 1 2 Hall, Emme. «Sara Price becomes first woman to race Stadium Super Trucks» (en anglès). Road-Show. CNET, 15-07-2016. [Consulta: 16 juliol 2016].
* ↑ «Off-Road Motorsport Hall of Fame 2016 Induction Ceremony» (en anglès). Race-Dezert.com, 08-11-2016. [Consulta: 28 maig 2020].
* ↑ Fryer, Jenna «Abreu headed to Eldora for early start before truck race» (en anglès). The Brandon Journal, 13-07-2016. Arxivat de l'original el 2016-09-19 [Consulta: 16 juliol 2016].
* ↑ «Sara Price's Biography» (en anglès). Supercross, 2014. Arxivat de l'original el 2019-04-16. [Consulta: 18 juliol 2016].
* ↑ «Sara Price career statistics» (en anglès). racerxonline.com. [Consulta: 12 novembre 2018].
* 1 2 «Monster Kawasaki WMX Sara Price Profile» (en anglès), 13-09-2010. [Consulta: 28 maig 2020].
* ↑ «Sara Price X Games Competition History» (en anglès).
* 1 2 Wilkie, Jim. «Price makes her point at pageant» (en anglès). ESPN, 14-01-2013. [Consulta: 16 juliol 2016].
* ↑ «IMG Motorsports Sara Price wins Rounds 1 & 2 at Terracross Championship» (en anglès). Dirt Toys, 01-07-2015. [Consulta: 28 maig 2020].
* ↑ «Sara Price wins Open 1000 Class at Lake Elsinore Grand Prix» (en anglès). OutdoorHub, 15-11-2013. [Consulta: 28 maig 2020].
* ↑ Ritchie, Donna. «Sara Price, Erica Sacks officially are Gazelles» (en anglès). FridayFlyer.com, 15-02-2026. [Consulta: 28 maig 2020].
* ↑ Prescott, Mariah. «Rallye Aïcha des Gazelles 2015» (en anglès). RacingJunk, 07-04-2015. [Consulta: 28 maig 2020].
* ↑ Fiolka, Marty. «Sara Price and Skyler Howes up front at Sonora Rally.» (en anglès). Racer.com, 19-03-2020. [Consulta: 28 maig 2020].
* ↑ Fiolka, Marty. «Brabec, Pelayo take home Sonora Rally glory» (en anglès). Racer.com, 21-03-2020. [Consulta: 28 maig 2020].
* ↑ Dunster, Sean. «Stadium Super Trucks sees return of two top names — including one from NASCAR –in racing» (en anglès). Alt Driver, 18-12-2017. [Consulta: 19 febrer 2020].
* ↑ Nguyen, Justin. «SST entry list for Adelaide 500 revealed» (en anglès). The Checkered Flag, 19-02-2020. [Consulta: 19 febrer 2020].
* ↑ Korecki, Danny. «Hoonigan's Driver Search Winner Sara Price Tackles Mexican Hillclimb» (en anglès). TheDrive, 09-11-2017. [Consulta: 28 maig 2020].
* ↑ Lee, Michael. «Off-Road Racing star Sara Price talks with us at the 2017 SEMA Show» (en anglès). The Ride to My Road, 19-08-2018. [Consulta: 28 maig 2020].
* ↑ «Method Race Wheels Laughlin Desert Classic Official Results» (PDF) (en anglès), 13-02-2017. [Consulta: 28 maig 2020].
* ↑ Clark, Dominic. «Ampudia Brothers overall winners in 52nd SCORE Baja 1000» (en anglès). Racer.com, 25-11-2019. Arxivat de l'original el 2019-11-28. [Consulta: 28 maig 2020].
* ↑ «Price competes in race as only Ironwoman» (en anglès). FridayFlyer.com, Data incorrecta. [Consulta: 28 maig 2020].
* ↑ «Sara Price joins Chip Ganassi Racing for Extreme E» (en anglès). Racer, 20-02-2011 [Consulta: 20 febrer 2011].
* ↑ Wilkie, Jim. «Sara Price didn't win Miss Califonira USA but she made an impact» (en anglès). ESPN, 14-01-2013. [Consulta: 28 maig 2020].

## Enllaços externs

* Sara Price - Lloc web oficial (anglès)
* Sara Price a Internet Movie Database (anglès)